**OPĆINA LOVREĆ**

**KLASA: 350-01/21-01/01**

**URBROJ: 2129-04-02-21-2**

**Datum: 20.08.2021.**

**Informacija o započinjanju postupka ocjene o potrebi strateške procjene utjecaja na okoliš Urbanističkog plana uređenja Lovreć-Katići**

Općina Lovreć, Jedinstveni upravni odjel, provodi postupak ocjene o potrebi strateške procjene utjecaja na okoliš Urbanističkog plana uređenja (dalje u tekstu UPU) Lovreć-Katići.

Postupak ocjene se provodi temeljem Zakona o zaštiti okoliša („Narodne novine“ broj 80/13, 153/13, 78/15,12/18 i 118/18), Zakona o zaštiti prirode („Narodne novine“ broj 80/13, 15/18, 14/19 i 127/19) te Uredbe o strateškoj procjeni utjecaja na strategije, plana i programa na okoliš („Narodne novine“ broj 3/17) i mišljenja Upravnog odjela za zaštitu okoliša, komunalne poslove, infrastrukturu i investicije Splitsko-dalmatinske županije od 08. srpnja 2021. (KLASA: 350-01/21-01/0060, URBROJ: 2181/1-10/14-21-0002).

Tijelo nadležno za provedbu postupka ocjene o potrebi strateške procjene utjecaja na okoliš je Jedinstveni upravni odjel Općine Lovreć.

Sukladno čl. 5. Uredbe o informiranju i sudjelovanju javnosti i zainteresirane javnosti u pitanjima zaštite okoliša („Narodne novine“ broj 64/08) Odluka o započinjanju postupka ocjene o potrebi strateške procjene utjecaja na okoliš UPU dijela građevinskog područja naselja Lovreć-Katići zajedno sa ovom Informacijom objavljuje se na web stranici Općine Lovreć ([www.lovrec.hr](http://www.lovrec.hr))

Javnost može dostaviti mišljenje i prijedloga u pisanom obliku na adresu nadležnog tijela i to u roku od 30 dana od dana objave ove informacije, pozivom na gornju KLASU.